钦定古今图书集成/理学汇编/学行典/第204卷 > 钱惟庆
## 钦定古今图书集成/理学汇编/学行典/第204卷 > 钱惟庆

按《松江府志》：“钱惟庆，字汝明。七岁丧父，哀毁执礼如
成人。事母孝。部符赋民铜急，遣使捕后期者，勾摄甚
严，其兄存善与焉。惟庆诣使者曰：‘老母所藉终养惟
吾兄，不如期者，实我之罪也’。存善请使者曰：‘我弟为
吾母爱子，不能离膝下。我为家长，不如期，罪当坐我’。
兄弟泣争行，使者亦感泣而验籍，竟以其兄行，会宥”
免。既执母丧，不胜毁瘠。兄老，事之弥恭。故居为里人
所夺，不能复后。其人蹈危祸，或劝之伸理，惟庆曰：“乘
人之危，不仁。”竟已之。子溥、博。